OpenLLM-France/wikimedia huggingface dataset:
# Etaio

Etaio (oficialment en castellà Etayo) és un municipi de Navarra, a la comarca d'Estella Oriental, dins la merindad d'Estella. Limita al sud amb Los Arcos i Villamayor de Monjardín, a l'oest amb Sorlada i Piedramillera, a l'est amb Olexoa i al nord amb Oko i Legaria.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 95 | 94 | 99 | 96 | 90 | 90 | 91 | 93 | 94 | 86 | 84 |
| Fonts: Etaio i Institut d'Estadística de Navarra |||||||||||
# Mabank

Mabank és un poble dels Estats Units a l'estat de Texas. Segons el cens del 2000 tenia 2.151 habitants.

## Demografia

Segons el cens del 2000, Mabank tenia 2.151 habitants, 814 habitatges, i 534 famílies. La densitat de població era de 279,6 habitants/km².
Dels 814 habitatges en un 34,9% hi vivien nens de menys de 18 anys, en un 49% hi vivien parelles casades, en un 14% dones solteres, i en un 34,3% no eren unitats familiars. En el 30,3% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,25.
Per edats la població es repartia de la següent manera: un 29,1% tenia menys de 18 anys, un 9,3% entre 18 i 24, un 26,4% entre 25 i 44, un 18,2% de 45 a 60 i un 16,9% 65 anys o més.
L'edat mediana era de 35 anys. Per cada 100 dones de 18 o més anys hi havia 74,8 homes.
Entorn del 7,1% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mabank». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Mabank». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Estanyils

Estanyils fou un poble desaparegut de la comuna d'Eus, a la comarca del Conflent, de la Catalunya del Nord.
El poble era en el sector nord-oriental de l'antic terme de Coma. Actualment hi romanen les ruïnes del Mas dels Estanyils.

## Bibliografia

* Becat, Joan. «64 - Eus i Coma». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Kotarba, Jérôme; Castellvi, Georges; Mazière, Florent [directors]. Les Pyrénées-Orientales 66. París: Académie des Inscriptions et Belles-Lettres. Ministère de l'Education Nationale. Ministère de la Recherche. Ministère de la Culture et de la Communication. Maison des Sciences de l'Homme, 2007 (Carte Archeologique de la Gaule). ISBN 2-87754-200-5.
* Ponsich, Pere; Lloret, Teresa; Gual, Raimon. «Eus». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Lloc on era el poble d'Estanyils en els ortofotomapes de l'IGN
# Ralina Doshkova

Ralina Doshkova (Pàzardjik, 7 de juny de 1995) és una jugadora de voleibol de Bulgària. És internacional amb la Selecció femenina de voleibol de Bulgària, amb la qual va competir en el Grand Prix de Voleibol de 2015. A nivell de clubs ha jugat en el VC CSKA Sofia.

## Referències

* ↑ «Player - Ralina Doshkova - FIVB World Grand Prix 2015» (en anglès). [Consulta: 23 desembre 2017].
# Jordi Comas i Matamala

Jordi Comas i Matamala (Juià, Gironès, 1945 - Castell i Platja d'Aro, Baix Empordà, 19 de novembre de 2012) fou un empresari català dels sector de l'hoteleria i la restauració.
La seva trajectòria empresarial s'associa també a la participació activa en l'àmbit de la representació empresarial. Des de l'any 1996 va exercir diferents càrrecs en institucions rellevants de la demarcació de Girona entre les quals destaquen el de president de la Federació d'Organitzacions Empresarials de Girona (FOEG), des de 2009, i vocal de la Junta Directiva de la CEOE, entre d'altres. Fundador i vicepresident de la Comunitat Turística de la Costa Brava (1976-1978), membre de la Cambra de Comerç de Sant Feliu de Guíxols (1982-1986), president Skäl International de Girona (1988-1992), president Skäl International d'Espanya (1995-1997), vicepresident mundial Skäl international (1997-2006), vicepresident de la Cambra de Comerç de Sant Feliu de Guíxols (1996-2009), vicepresident del Consell de Turisme de les Cambres de Catalunya (2001-2009), membre de la directiva de Foment de Treball de Catalunya (2006-2009), vicepresident de la Federació Provincial de Girona (1999-2009).
En l'àmbit polític, fou regidor i tinent d'alcalde de Platja d' Aro (1970-1979). Des del càrrec de regidor impulsà diverses iniciatives turístiques i tingué un paper important en la consolidació de la Costa Brava com a destí turístic, i l'any 1976 fou soci fundador, accionista i conseller del Patronat de Turisme Costa Brava Girona. Després del franquisme milità a Convergència Democràtica de Catalunya (CDC).
Soci fundador d'El Punt-Avui, col·laborà amb Presència, fou accionista d'Hermes Comunicacions, editor del El Punt Avui i fundador de Ràdio Costa Brava i Ona Catalana, i soci-fundador del Centre d'Estudis Tècnics Turístics de Barcelona.
Fou mort en l'assalt d'uns lladres al seu domicili de Platja d'Aro.
L'any 2012 rep de la Generalitat de Catalunya la Medalla al Treball President Macià a títol pòstum. L'any 2015 neix la Fundació Jordi Comas i Matamala, de promoció del sector turístic a Girona.

## Referències

* ↑ «Jordi Comas i Matamala a l'Enciclopèdia cat.» (en català). [Consulta: 7 novembre 2015].
* ↑ «Història de la FOEG» (en català). [Consulta: 7 novembre 2015].
* ↑ «Mor Jordi Comas, un dels grans impulsors del turisme de la Costa Brava» (en català). Revista Baix Empordà. [Consulta: 7 novembre 2015].
* ↑ «El Govern reconeix els mèrits laborals de 14 persones i 6 empreses amb les medalles i plaques al treball President Macià 2012» (en català). Arxivat de l'original el 2018-09-04. [Consulta: 6 novembre 2015].
* ↑ «Neix la Fundació Jordi Comas de promoció del sector turístic a Girona, notícia al Diari de Girona» (en català). Diari de Girona, 30-04-2015. [Consulta: 7 novembre 2015].
# Baljci

Baljci és un llogaret deshabitat del municipi de Ružić (comtat de Šibenik-Knin), a l'interior de Dalmàcia (Croàcia). El 2001 tenia tan sols 2 habitants.

## Referències

* ↑ «Population by sex and age by settlements, census 2001» (en anglès). dzs.hr. [Consulta: 21 gener 2022].
# Església de Sant Sadurní de Sovelles

Església de Sant Sadurní de Sovelles és un edifici religiós del municipi de les Llosses inclòs en l'Inventari del Patrimoni Arquitectònic de Catalunya.

## Descripció

Església de planta rectangular amb capelles laterals que s'obren mitjançant arcades cap a la nau central i única. El presbiteri es troba enlairat respecte a la resta de l'església, gràcies a un entarimat al que s'hi accedeix per tres graons centrals. L'exterior és molt senzill, tenint només decoració a la façana principal. La coberta és a dos vessants composta per cabirons de fusta i teula àrab, a l'interior està formada per una falsa volta de canó feta amb totxo. L'interior de l'església es troba molt decorat i pintat, sobresortint al presbiteri un retaule pintat a la paret de fons, de força qualitat i domini de la perspectiva. Precisament aquesta part es troba molt afectada per humitats de filtracions i capil·laritats, qué afecten a la volta de canó així com les pintures del presbiteri. L'edifici es complementa amb un campanar molt peculiar per la zona.

## Història

L'església es va construir entre el 1714 i el 1717, i la seva façana té un cert paral·lelisme amb la de Gombren, això pot donar base que fos construïda pel mateix arquitecte Josep Morató, de Vic.

## Referències

* 1 2 «Església de Sant Sadurní de Sovelles». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 24 agost 2014].
# Renald I

Renald I és el nom dels següents personatges:
* Renald I de Bar el Borni (~1080-mar Mediterrània, 1149), comte de Bar i senyor de Mousson de 1105 a 1149 i comte
* Renald I de Borgonya (986- 1057), segon comte de Borgonya i primer comte palatí de Borgonya de la casa d'Ivrea
* Renald I de Dammartin (~1165-1227), comte de Boulogne de 1190 a 1227, Comte de Dammartin (1200 -1214)
* Renald I de Gueldre el Barallós (~1255-Montfort, 1326), comte de Gueldre i de Zutphen (1271 -1326)
* Renald I de Nevers i d'Auxerre, (~1000-1040), comte de Nevers (1028-1040) i d'Auxerre (1031-1040)
# MTG

MTG té els següents significats:
* Museu Torres García, museu dedicat a Joaquim Torres-Garcia, ubicat a Montevideo (Uruguai)
* Grup de Tecnologia Musical (del seu nom en anglès Music Technology Group), equip de recerca de la Universitat Pompeu Fabra de Barcelona
* Meteosat de tercera generació, grup de satèl·lits meteorològics de la família Meteosat
* Magic: The Gathering, joc de cartes col·leccionables
# Estanyets de Pals

Els Estanyets de Pals són un conjunt d'ullals o surgències d'origen natural situats al terme municipal de Pals. Aquesta zona humida ocupa una superfície de 4,72 Ha. Es tracta d'un tipus d'ambients de gran singularitat hidrològica i molt escassos a Catalunya, ja que reapareixen només en alguns punts del Delta de l'Ebre i dels Aiguamolls de l'Empordà.
Els tres ullals, que es coneixen amb els noms d'Ullal del Camí, Ullal del Camp i Ullal del Safareig, es troben totalment envoltats per conreus herbacis, fet que afavoreix una certa contaminació de les aigües i altera el funcionament hidrològic de l'aqüífer circumdant.
Actualment la vegetació natural de l'espai ha estat substituïda gairebé totalment pels conreus. Cal estudiar detingudament les comunitats aigualoses dels ullals, que poden presentar espècies d'invertebrats o d'algues d'elevat interès.
Actualment aquest espai, de gran singularitat hidrològica, no està inclòs dins cap espai natural protegit, a part de la seva inclusió dins l'Inventari de zones humides.

## Referències

* 1 2 3 4 «Estanyets de Pals». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 18 agost 2014].
# Ramón Jáuregui Atondo

Ramón Jáuregui Atondo (Sant Sebastià, 1948) és un polític basc i dirigent del Partit Socialista d'Euskadi-Euskadiko Ezkerra i del Partit Socialista Obrer Espanyol.

## Biografia

Enginyer Tècnic en Construcció de Maquinària. Llicenciat en Dret i Advocat. Entre setembre de 1978 i febrer de 1979 fou el cap de la gestora que governà l'ajuntament de Sant Sebastià i alcalde en funcions fins a les eleccions municipals espanyoles de 1979. Secretari General del Partit Socialista d'Euskadi (PSE-PSOE) entre 1990 i 1993. El 1993, va ser escollit Secretari General del Partit Socialista d'Euskadi-Euskadiko Ezkerra PSE-EE, partit sorgit de la fusió entre el PSE-PSOE i Euskadiko Ezkerra, formació política socialista, basquista no nacionalista i federalista.
A les eleccions al Parlament Basc de 1980 i 1984 fou elegit diputat per Guipúscoa. Va ser candidat a Lehendakari pel PSE en 1986, eleccions en les quals va guanyar (19 escons enfront dels 17 del Partit Nacionalista Basc (PNB), malgrat obtenir 20.000 vots menys). Per diversos motius, lligats principalment a l'encara recent escissió del PNB d'EA i la constatació que en nombre de vots i sociològicament era el nacionalista el partit majoritari, va cedir la lehendakaritza a José Antonio Ardanza (PNB). Va repetir a les eleccions al Parlament Basc de 1990 i ja pel PSE-EE el 1994, aconseguint en ambdues ocasionis ser la segona força política. El 1986 va ser nomenat Vicelehendakari del Govern Basc en el gabinet de coalició entre el PSE-EE i el PNB.
El 1996, va ser triat Diputat a Corts i nomenat Secretari de Política Institucional del Partit Socialista Obrer Espanyol. En 2002, després de la dimissió de Nicolás Redondo Terreros, va ser nomenat President de la Comissió Gestora del PSE-EE, fins al nomenament de Patxi López com nou Secretari General. En les eleccions generals espanyoles de 2004 va ser triat de nou diputat al Congrés per Àlaba. És portaveu del PSOE en la Comissió Constitucional.
En el marc de la remodelació del govern d'Espanya d'octubre de 2010 assumí el ministeri de la Presidència deixant el seu escó al Parlament Europeu.

## Referències

* 1 2 «Ramón JÁUREGUI ATONDO - Ficha personal» (en castellà). web del Parlament Europeu www.europarl.europa.eu. [Consulta: 21 octubre 2010].
* ↑ «Rubalcaba y Jáuregui se presentan como "equipo" y prometen continuar con el ritmo de "todo trabajo" de De la Vega» (en castellà). Europa Press.es, 21-10-2010. [Consulta: 21 octubre 2010].
# Jordi Colomer

Jordi Colomer és el nom dels següents personatges:
* Jordi Colomer i Feliu (Banyoles, 1964), ambientalista català
* Jordi Colomer i Gallego (Barcelona, 1942), alpinista i dirigent esportiu català
* Jordi Colomer i Calsina (Barcelona, 1962), artista català
# Assalta'l com puguis

Assalta'l com puguis (títol original: Free Money) és una pel·lícula canadenca dirigida per Yves Simoneau, estrenada l'any 1998. Ha estat doblada al català.
Rodada en gran part l'octubre de 1997 a la regió de Cowansville, al Quebec, aquesta comèdia policíaca té com a principals intèrprets Marlon Brando i Charlie Sheen.

## Argument

Sorensen "el Suec", el fred alcalde d'una presó de Dakota del Nord, té dues filles bessones que es queden embarassades de dos barruts, Bud i Larry. Encara que el Suec acceptarà el matrimoni per preservar l'honor de les seves filles, això no li impedirà fer-li la vida impossible als seus gendres.

## Repartiment

* Charlie Sheen: Bud Dyerson
* Donald Sutherland: Jutge Rolf Rausenberg
* Thomas Haden Church: Larry
* Marlon Brando: el Suec
* David Arquette: Ned Jebee
* Martin Sheen: El Director
* Mira Sorvino: Agent Karen Porlaski
* Christin Watson: Inga
* Holly Watson: Liv
* Jean-Pierre Bergeron: Lauter
* Roy Dupuis: el turc
* Rémy Girard: Louis
* Roc LaFortune: Dwayne

## Crítica

* "Una cosa semblant a una comèdia, ximple, sense gràcia. És inexplicable què fan alguns actors aquí ficats"

## Referències

* ↑ «Assalta'l com puguis». esadir.cat.
* ↑ «Free Money». Allociné.
* ↑ Casanova, María «Asalta como puedas». Cinemanía.
# Regència de Sambas

La regència (kabupaten) de Sambas, és una divisió administrativa de la província de Kalimantan Barat (Borneo de l'Oest); la capital és la ciutat de Sambas. El territori està situat al nord-oest de l'illa, a tocar amb Sarawak amb la qual té 97 km de frontera. Té una superfície de 6.394,7 km², i una línia costanera de 128,5 km. La població el 2010 era de 496.116 habitants (77 hab./km²).

## Enllaços externs

* Sambas
# MTK Budapest FC

El Magyar Testgyakorlók Köre Budapest FC és un club de futbol hongarés, de la ciutat de Budapest. Va ser fundat en 1888 i actualment juga a la primera divisió de la lliga hongaresa.

## Història

El club va ser fundat amb el nom de MTK Budapest en 1888. El seu actual nom el va prendre el 1997. Abans de la Segona Guerra Mundial l'MTK havia guanyat 15 lligues i tenia reconeixement a nivell internacional. Després de la guerra, l'MTK va ser el primer equip hongarés a participar en la Copa d'Europa, en la temporada 1955/56, amb el nom de Vörös Lobogó.
El 1964, l'equip va disputar la final de la Recopa d'Europa, perdent-la contra l'Sporting de Lisboa.
Evolució del nom:
* 1888: MTK Budapest
* 1926: Hungária FC MTK Budapest
* 1940: Tancament del club
* 1945: Refundació com MTK Budapest
* 1949: Budapesti Textiles SE
* 1950: Budapesti Bástya SE
* 1952: Budapesti Voros Lobogo
* 1956: MTK Budapest
* 1975: Fusió amb VM Egyetértés SK Budapest esdevenint MTK/VM Budapest
* 1992: MTK Budapest
* 1994: MTK FC Budapest
* 1997: MTK Hungária FC
* 2004: MTK Budapest FC

## Palmarès
### Tornejos nacionals

* Lliga hongaresa (22): 1904, 1907-08, 1913-14, 1916-17, 1917-18, 1918-19, 1919-20, 1920-21, 1921-22, 1922-23, 1923-24, 1924-25, 1928-29, 1935-36, 1936-37, 1951, 1953, 1957-58, 1986-87, 1996-97, 1998-99, 2002-03, 2007-08
* Copa d'Hongria (12): 1909-10, 1910-11, 1911-12, 1913-14, 1922-23, 1924-25, 1931-32, 1951-52, 1968, 1996-97, 1997-98, 1999-00
* Supercopa d'Hongria (2): 1997, 2003

### Tornejos internacionals

* Copa Mitropa (2): 1955, 1963
* Subcampió de la Recopa d'Europa (1): 1964

## Enllaços externs

* Pàgina oficial (anglès) (hongarès)
# Etienne Stott

Etienne Stott (Manchester, 30 de juny de 1979) és un piragüista d'eslàlom anglès que va començar a competir a nivell internacional el 2002, inicialment en la categoria K1 i en C2 a partir del 2005. Va ser campió olímpic de la prova C2 als Jocs Olímpics d'Estiu de 2012 a Londres. Es va retirar de l'esport professional el 2016.

## Trajectòria

Tot i que nascut a Manchester va créixer a Bedford on va assistir a la Biddenham Upper School. Més endavant, va estudiar Enginyeria Mecànica a la Universitat de Nottingham.
Stott i el seu company Tim Baillie van guanyar dues medalles de bronze a la prova per equips C2 al Campionat del Món de piragüisme d'eslàlom (2009 i 2011). També van guanyar una medalla de bronze a la prova C2 als Campionats d'Europa de 2009 al Holme Pierrepont National Watersports Centre de Nottingham i van quedar en quart lloc al Campionat Mundial de Piragüisme en Eslàlom de 2009 a la Seu d'Urgell. El 2012 van formar part de la selecció anglesa que va guanyar l'or al Campionat d'Europa d'Augsburg a la prova per equips C2.
Stott va remar amb Tim Baillie del 2005 al 2013, i es va emparellar amb Mark Proctor del 2015 i l 2016.

### Activisme

El 21 d'abril de 2019, Stott va ser arrestat en una acció d'Extinction Rebellion al pont de Waterloo de Londres. Quatre agents de policia el van treure del pont mentre cridava «emergència ecològica». Va declarar que no es penedia de l'acció i va elogiar l'activitat de Greta Thunberg.
El 21 de gener de 2021 es va declarar culpable i se'l va condemnar a pagar una multa de 300 £. El 2 de setembre de 2021, Stott va incomplir la prohibició d'entrar a la City de Londres tot i que no va ser detingut.
L'octubre de 2021, Stott va formar part d'un grup d'activistes d'Extinction Rebellion bloquejant l'entrada a la refineria de Fawley a Hampshire, juntament amb la seva companya olímpica Laura Baldwin.

## Referències

* 1 2 «Etienne Stott». london2012.com. Arxivat de l'original el 3 January 2013. [Consulta: 2 agost 2012].
* ↑ «Profile and results». CanoeSlalom.net. [Consulta: 12 novembre 2017].
* ↑ «Profile and results». Sports-Reference.com. Arxivat de l'original el 18 April 2020. [Consulta: 12 novembre 2017].
* ↑ «Olympic gold medallist Stott retires» (en anglès). BBC Sport.
* ↑ «Bedfordshire Local News, Local News Headlines in Bedford | Bedfordshire Newspaper Online | School punches above its weight». Bedfordshire-news.co.uk. [Consulta: 7 agost 2012].
* ↑ «A golden summer». The University of Nottingham, 13-08-2012 [Consulta: 24 agost 2012]. Arxivat 13 de febrer 2016 a Wayback Machine. «Còpia arxivada». Arxivat de l'original el 2016-02-13. [Consulta: 10 febrer 2023].
* ↑ «Olympic gold medallist Etienne Stott arrested in Extinction Rebellion protest», 22-04-2019.
* ↑ «I don't regret arrest, says Stott» (en anglès). BBC Sport.
* ↑ «Extinction Rebellion: Olympian Etienne Stott guilty over protest» (en anglès). BBC News, 21-01-2020.
* ↑ «Olympians among protesters blocking Fawley oil refinery». BBC News. [Consulta: 6 novembre 2021].
# Claire Mathieu

Claire Mathieu (anteriorment Kenyon) és una científica informàtica i matemàtica francesa, coneguda per la seva recerca en algoritmes d'aproximació, algoritmes en línia, i teoria de subhasta. És directora de recerca al Centre Nacional de la Recerca Científica (CNRS).
Va obtenir el doctorat a la Universitat de Paris-Sud l'any 1988, sota la supervisió de Claude Puech. Va treballar al CNRS i l'ENS Lyon de 1991 a 1997, a Paris-Sud de 1997 a 2002, a l'École Polytechnique de 2002 a 2004, i a Universitat de Brown de 2004 a 2011 abans de retornar al CNRS el 2012.
La van convidar a fer una conferència l'any 2014 al Col·loqui Internacional sobre Autòmates, Llengües i Programació de Copenhague i al Simposi en Algoritmes Discrets, a San Diego, Califòrnia, el 2015. El 2019, va guanyar la medalla de plata del CNRS. El 2020, va ser nomenada cavallera de la Legió d'Honor.

## Referències

* ↑ Claire Mathieu al Mathematics Genealogy Project.
* ↑ «Accepted Papers» (en anglès). [Consulta: 23 novembre 2017].
* ↑ «Conference Program Online». [Consulta: 23 novembre 2017].
* ↑ «Talents (CNRS)» (en francès), 26-01-2023. [Consulta: 22 desembre 2023].
* ↑ «Les académicien(ne)s promu(e)s ou nommé(e)s dans l'ordre national de la Légion d'honneur et dans l'ordre national du Mérite par décret du 31 décembre 2020 | Membres à la une | Membres | Nous connaître». [Consulta: 22 desembre 2023].

## Enllaços externs

* Pàgina personal de Claire Mathieu Arxivat 2019-07-13 a Wayback Machine..
* Currículum Vitae a la Universitat de Brown
# Joachim Haspinger

Joachim Haspinger (Gsies, 28 d'octubre de 1776 - Salzburg, 21 de gener de 1858) fou un sacerdot i patriota tirolès. Era fill d'un pagès i estudià al gymnasium de Bozen i als 19 anys ingressà una companyia de schützen, on destacà pel seu coratge. De 1799 a 1802 va estudiar filosofia a la Universitat d'Insbruck i ingressà a l'Orde dels Germans Menors Caputxins el 1805.
Participà en la revolta tirolesa de 1809 com a capellà militar, k¡i juntament amb Peter Mayr i Johann Kolb convenceren Andreas Hofer de dirigir la revolta. Durant la guerra fou comandant d'una companyia de schützen i contribuí a la victòria en la batalla de Bergisel a Innsbruck, el 13 d'agost de 1809. Després de l'afusellament de Hofer va fugir a Itàlia i es refugià a Laas (Vinschgau), d'on marxaria a Suïssa i després a Viena, on va rebre l'ajut de l'emperador Francesc I d'Àustria.
De 1810 a 1812 fou sacerdot a una parròquia de Viena. El 1811 fou nomenat sacerdot de l'emperador i el 1812 marxà al Tirol en missió secreta per a organitzar una altra insurrecció, però aquesta va fracassar. Després continuà exercint com a sacerdot a la Baixa Àustria fins al 1836. El 1854 fou nomenat sacerdot al districte vienès de Hietzing. Poc després l'emperador li va concedir una residència al seu castell de Salzburg, on hi va morir. El 1859 les seves despulles i les de Josef Speckbacher foren traslladades a la Hofkirche d'Innsbruck.
# Assérac

Assérac (en bretó Azereg) és un municipi francès, situat a la regió de país del Loira, al departament de Loira Atlàntic, que històricament ha format part de la Bretanya. L'any 2006 tenia 1.668 habitants. Limita amb els municipis d'Herbignac, Saint-Molf i Mesquer a Loira Atlàntic, Pénestin, Camoël i Férel a Morbihan.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.123 | 1.151 | 1.079 | 1.128 | 1.239 | 1.360 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2008- | Marcel Bourigault | Divers gauche |
# Yayla çorba

Yayla çorbası, Yayla çorba, Yoğurtlu çorba o Yoğurt çorbası (sopa de iogurt en turc) és una sopa de la cuina turca feta amb iogurt, arròs i cigrons com a ingredients bàsics. Aquesta sopa també conté menta, seca i molida, o en fulles fresques.

## Vegeu també

* Düğün çorbası
* Yarma çorbası
* Yuvalama

## Referències

* ↑ Aegean Recipes, Vegetarian Dishes. Nur Roy, p. 17–. ISBN 978-0-9834186-0-3.

## Enllaços externs

* Imatges de "yayla çorbası"
# Cargolet de plana septentrional

El cargolet de plana septentrional (Cistothorus stellaris) és un ocell de la família dels troglodítids (Troglodytidae).

## Hàbitat i distribució

Habita jonqueres i herba alta en zones de praderies humides del sud i sud-est del Canadà i nord-est dels Estats Units. En hivern migra cap al sud, fins al nord de Mèxic.

## Referències

* ↑ «Cargolet de plana septentrional». Cercaterm. TERMCAT, Centre de Terminologia. Rev. 20/01/2022(català)